Diari Oficial de la Generalitat Valenciana


Sumari del DOGV 8744, del 20-02-2020 (2020/1485)

RESOLUCIÓ de 14 de febrer de 2020, de la consellera de Justícia, Interior i Administració Pública, per la qual s'adjudiquen destinacions a les persones participants en el concurs general número 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01, superior tècnic d'administració general, i A2-01, superior de gestió d'administració general, de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8744

Data del DOGV
:   20-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1485


Data del document
:   14-02-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 14 de febrer de 2020, de la consellera de Justícia, Interior i Administració Pública, per la qual s'adjudiquen destinacions a les persones participants en el concurs general número 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01, superior tècnic d'administració general, i A2-01, superior de gestió d'administració general, de l'Administració de la Generalitat. [2020/1485]  
Per mitjà de la Resolució de 13 de maig de 2019, de la Direcció General de Funció Pública, es va convocar el concurs general número 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01, superior tècnic d'administració general, i A2-01, superior de gestió d'administració general, de l'Administració de la Generalitat (DOGV 8551, 20.05.2019).  
Una vegada finalitzada l'avaluació dels mèrits del personal participant i altres tràmits d'execució de la convocatòria, i revisades les al·legacions presentades en termini per les persones interessades, la comissió de valoració modifica la proposta d'adjudicació provisional i formula la proposta definitiva d'adjudicació d'acord amb el que preveu la base setena de l'esmentada convocatòria.  
De conformitat amb l'article 23 de la Llei 40/2015, d'1 d'octubre, de règim jurídic del sector públic, el director general de Funció Pública, atés que té interés personal en el concurs 21/2019, s'absté d'intervindre en el procediment i la resolució d'aquest.  
En conseqüència, en l'exercici de les competències atribuïdes per l'article 69 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer. Adjudicació dels llocs de treball  
Fer públiques les puntuacions obtingudes per les persones participants en el concurs general de provisió número 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01, superior tècnic d'administració general, i A2-01, superior de gestió d'administració general, de l'Administració de la Generalitat, i adjudicar amb destinació definitiva els llocs de treball indicats en l'annex I de la present resolució. Es fa constar, en relació amb l'annex I, que, per raons tècniques, la puntuació continguda en l'apartat 3.2.1 constitueix la suma total de les puntuacions corresponents als apartats 3.2.1, 3.2.2 i 3.2.3 del barem de mèrits, segons es detalla en l'annex II.  
  
En el present concurs de provisió han participat 401 dones i 305 homes, i han sigut adjudicats 324 llocs de treball a dones i 227 a homes.  
  
  
Segon. Cessaments  
El personal que ocupa un lloc de treball i ha obtingut una destinació en el present concurs cessarà d'ofici en aquell el dia 31 de maig de 2020.  
Igualment, cessarà d'ofici el 31 de maig de 2020 el personal que estiga ocupant un lloc de treball adjudicat en el present concurs.  
No obstant el que es disposa en l'apartat anterior, en el supòsit que la persona adjudicatària no s'hi incorpore, no es produirà el cessament del personal que ocupe un lloc, bé amb destinació provisional, bé amb nomenament interí.  
El personal que haguera accedit a un nomenament provisional per millora d'ocupació en aplicació del que preveu la disposició transitòria tercera del Decret 3/2017, de 13 de gener, del Consell, pel qual aprova el Reglament de selecció, provisió de llocs de treball i mobilitat del personal de la funció pública valenciana, podrà optar per romandre en aquest nomenament o per incorporar-se a la destinació adjudicada en el concurs.  
Les opcions hauran de comunicar-se al Servei de Provisió de Llocs, al correu provisio\_gtnzd@kym.st, en el termini de deu dies naturals des de la publicació de la present resolució d'adjudicació, i s'entén que, per al supòsit de la millora d'ocupació, si no es presenta una opció, s'elegeix la incorporació al lloc de treball obtingut en el concurs.  
  
  
Tercer. Presa de possessió  
L'acte de presa de possessió, al qual queda convocat tot el personal indicat en l'annex de la present resolució, tindrà lloc l'1 de juny de 2020.  
El lloc i l'hora de celebració de l'acte de presa de possessió es comunicarà, amb antelació suficient, a través de la pàgina web de la Generalitat (www.gva.es, Guia PROP, ocupació pública, apartat Descripció - indiqueu el número de convocatòria i l'any (21/2019).  
Els efectes econòmics i administratius de la presa de possessió seran del dia 1 de juny de 2020.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la publicació; així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen interposar, si escau, qualsevol altre que estimen procedent.  
  
València, 14 de febrer de 2020.- La consellera de Justícia, Interior i Administració Pública: Gabriela Bravo Sanestanislao